**ILMOITTAUTUMINEN (lukuvuosi 2024–2025)**

* Oman äidinkielen opetus
* Vieraan kielen ylläpito-opetus

Oma äidinkieli on todella tärkeä.

Tunnit (2 x 45 min) ovat koulupäivän jälkeen.

Täytä lomake internetsivuilla <https://www.kirkkonummi.fi/oman-aidinkielen-opetus>

**8.1. – 29.2.2024**

Opetusaika ja opetuspaikka voi olla eri kuin viime vuonna. Aika ja paikka tulevat lukujärjestykseen Wilmaan. Ryhmässä voi olla eri-ikäisiä oppilaita.

Jos oppilas opiskelee jo omaa äidinkieltä, ei tarvitse ilmoittaa enää uudestaan. Ilmoittautuminen on voimassa peruskoulun loppuun. Jos huoltaja ei halua, että oppilas jatkaa oman äidinkielen opetuksessa, huoltajan pitää ilmoittaa siitä Wilmassa: Täytä lomake ”Ilmoitus oman äidinkielen opetuksen keskeyttämisestä”

Ryhmä voidaan järjestää, jos samaa kieltä haluaa opiskella vähintään 6 oppilasta ja jos ryhmälle löytyy opettaja. Romanikielen ja saamen kielen ryhmissä pitää olla vähintään kaksi oppilasta.

Jos oppilas osallistuu opetukseen, hänen pitää käydä tunneilla säännöllisesti.

**Tämä opetus on tarkoitettu:**

• Suomeen muuttaneille tai Suomessa syntyneille maahanmuuttotaustaisille oppilaille

• ulkomailta adoptoiduille lapsille, jotka ovat jo oppineet kyseistä kieltä

• sellaisille monikulttuurisille oppilaille, joiden vanhemmista toinen puhuu äidinkielenään muuta kuin suomea tai ruotsia

• suomalaisille paluumuuttajille, jotka ovat ulkomailla asuessaan oppineet kyseisen kielen, jolloin opetus on vieraan kielen ylläpito-opetusta

• romanikielisille oppilaille

• saamenkielisille oppilaille

Esiopetuksen oppilaat voivat opiskella, jos heidän ryhmäänsä tulee vähintään 6 esiopetuksen oppilasta.